348 
MÉMOIRES. 
vent les pouvres vassaulx n’ont moyen ny pouvoir d’aller defïendre 
leur opposition; ainsi deschéent et sont constrainctz à ce qui n’est 
raysonnable. 
Que les magistratz et juges se taxent excessivement leurs rapportz; 
de sorte qu’il vauldroit mieulx au peuple porter une aultre tailhe pour 
leur payer gaiges souffizans à leur entretenement, que payer lesdits 
rapports; et seroit plus honeste et proffictable qu’ilz fussent entrete- 
nuz du public que de prend[r]e argent pour leurs salaires, qui n’est 
aultre chose que rend[r]e la justice venale. 
Il seroyt besoing aussi, pour rendre à la justice sa dignité, qu'il 
pleust au Roy faire que tous offices de judicature se baillassent 
par élection, sans finance, et à temps, pour ouster l’ambission, la 
faveur, la corruction et la tirannie, vices communs aux officiers per- 
pétuelz. 
Articles consernans le bien du peuple. 
Que le plus grand bien que Sa Majesté pourroit faire à son pouvre 
peuple et la plus grande consolation qu’il luy scauroit donner seroit 
de prester l’oreille quelquefoys à ses doléances et luy donner entrée 
devers sa personne, pour luy pouvoir demander justice, quant il en a 
besoing. Mais estant le peuple, despuvs quelque temps, asubjecti à 
ceste loy qu’il ne luy est permis se présenter à son roy que première¬ 
ment il ne se soyt dressé à d’aultres, et voyant qu’il est souvent forcé 
se plaindre de celluy mesme qui doibt estre son juge, il n’ose parler 
et souffre grandes oppressions desquelles le Roy nepeult jamais enten¬ 
dre par ce moyen pour y pourvoir, qui revient à son grand préjudice; 
de tant que sondit peuple ne peult estre oppressé que son estât ne 
s’en ressente; à raison de quoy, il essaye aujourd’huy le cueur d’une 
partie de ses subjectz estre fort aliénés de son service. 
Que l’ordonnance faicte par le Roy portant prohibition et defïence 
d’imposer aucuns deniers est grandement prejudiciable au peuple; 
car si pour ung regard elle est bonne, assavoir pour éviter les larre- 
cins qui se peuvent faire par lesdites impositions, elle est aussi dom- 
maigeable pour infinies aultres considérations : premièrement que 
n’ayant les pouvres villaiges et communaultés aucuns biens patrimo¬ 
niaux ny rentes pour supplir f'sicj aux despences ordinaires et extraor¬ 
dinaires, qui surviennent mesmes en ce temps de troubles, tant pour 
entretenir les gens de guerre passans et demeurans en garnison, pour 
reparer leurs murailhes, pour achepter munitions de guerre et pour un 
milion d’aultres despences autant necessaires comme est au cors le man¬ 
ger et le boyre, il leur est chose plus que forcée de les faire aux despens 
commungs et au sol et livre. Ce qu’ilz ne peuvent au moyen de la¬ 
dite prohibition; et de là aviennent les pertes de tant de villes et de 
villaiges ; car pour une despence de vingt, trente ou cinquante livres, 
il leur fault envoyer en cour pour avoir permission de l’imposer ; la¬ 
quelle permission couste six foys plus que la somme principale. Si le 
peuple demande ladite permission aux magistratz, senescliaulx, cour 
de Parlement ou gouverneur lieutennent du Roy, ilz ne la veullent 
